|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 18.12.2024 | nr 58 | |
| **Sotsiaalkaitseministri 21. detsembri 2015. a määruse nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused ja kord ning abivahendi kaardi andmed“ muutmine** |  |

Määrus kehtestatakse sotsiaalhoolekande seaduse § 47 lõigete 21, 34, 5 ja 8, § 48 lõike 2, § 50 lõike 10, § 51 lõike 2, § 52 lõike 3 ning § 55 lõigete 21 ja 3 alusel.

**§ 1.** **Määruse muutmine**

Sotsiaalkaitseministri 21. detsembri 2015. a määruses nr 74 „Abivahendite loetelu, abivahendite eest tasu maksmise kohustuse riigi poolt ülevõtmise otsustamise ja erandite tegemise tingimused ja kord ning abivahendi kaardi andmed“ tehakse järgmised muudatused:

**1)** määruse pealkiri sõnastatakse järgmiselt:

„**Abivahendite loetelu, tasu maksmise kohustuse ülevõtmise tingimused ning abivahendi tõendi ja kaardi andmed**“;

**2)** määruse preambul sõnastatakse järgmiselt:

„Määrus kehtestatakse sotsiaalhoolekande seaduse § 47 lõigete 21, 34, 5 ja 8, § 48 lõike 2, § 51 lõike 2, § 52 lõike 3 ning § 55 lõigete 21 ja 3 alusel.“;

**3)** määruse preambul sõnastatakse järgmiselt:

„Määrus kehtestatakse sotsiaalhoolekande seaduse § 47 lõigete 11, 34, 5 ja 8, § 48 lõike 2, § 51 lõike 2, § 52 lõike 3 ning § 55 lõigete 21 ja 3 alusel. “;

**4)** paragrahvi 1 tekst sõnastatakse järgmiselt:

„Määruses sätestatakse:

1) abivahendite loetelu, kuhu on kantud sotsiaalhoolekande seaduse § 48 lõikes 3 nimetatud andmed (määruse lisa);

2) abivahendi kasutamise vajaduse tuvastajad sõltuvalt abivahendi keerukusest;

3) tasu maksmise kohustuse ülevõtmise taotlemisel taotlusele kantavate andmete ja taotlusele lisatavate dokumentide loetelu;

4) abivahendi kaardi andmekoosseis;

5) abivahendi kasutamise nõustamine;

6) abivahendi eest tasu maksmise kohustuse erandkorras ülevõtmise otsustamise (edaspidi *erandi otsustamine*) täpsemad tingimused;

7) spetsialistid, kellel on abivahendi müümiseks või üürimiseks sobiv kvalifikatsioon ja ettevalmistus;

8) isikule enne puude raskusastme tuvastamist või töövõime hindamist vajalike, isiku igapäevaelus toimetulekut toetavate abivahendite loetelu.“;

**5)** paragrahvi 1 punktid 3 ja 4 sõnastatakse järgmiselt:

„3) tasu maksmise kohustuse ülevõtmise taotlemiseks vajalike andmete ja dokumentide loetelu;

4) abivahendi tõendi ja kaardi andmekoosseis“;

**6)** paragrahvi 1 punkt 8 tunnistatakse kehtetuks;

**7)** paragrahvi 2 pealkiri sõnastatakse järgmiselt:

„**§ 2. Tasu maksmise kohustuse ülevõtmise taotlemiseks vajalikud andmed ja dokumendid**“

**8)** paragrahvi 2 lõige 21 sõnastatakse järgmiselt:

„(21) Abivahendi kasutamise vajaduse võib tuvastada ja sellekohase tõendi väljastada:

1) arst;

2) õde;

3) ämmaemand;

4) füsioterapeut, kellel on füsioterapeudi kutse või riiklikult tunnustatud kõrgharidus füsioteraapias või sellele vastav kvalifikatsioon ja kes töötab tõendi väljastamise hetkel füsioterapeudina rehabilitatsiooni- või tervishoiuteenuse osutaja juures;

5) tegevusterapeut, kellel on tegevusterapeudi kutse või riiklikult tunnustatud kõrgharidus tegevusteraapias või sellele vastav kvalifikatsioon ja kes töötab tõendi väljastamise hetkel tegevusterapeudina rehabilitatsiooni- või tervishoiuteenuse osutaja juures;

6) logopeed, kellel on logopeedi 7. või 8. taseme kutse;

7) audioloog, kellel on magistrikraad audioloogias;

8) rehabilitatsioonimeeskond rehabilitatsiooniplaanina.“;

**9)** paragrahvi 2 lõiked 22–3 tunnistatakse kehtetuks;

**10)** määrust täiendatakse §-ga 21 järgmises sõnastuses:

„**§ 21. Abivahendi tõend**

(1) Abivahendi tõendit on õigus väljastada § 2 lõikes 21 nimetatud isikutel.

(2) Abivahendi tõendile kantakse järgmised andmed:

1) isiku üldandmed (ees- ja perekonnanimi, isikukood);

2) tõendi väljastaja andmed (asutuse ja abivahendi vajaduse tuvastaja andmed);

3) abivahendi andmed (abivahendi ISO-kood, nimetus või kirjeldus);

4) abivahendi määramise põhjus (diagnoosist või funktsioonihäirest lähtuvalt);

5) tõendi üldandmed (tõendi allkirjastaja ja allkirjastamise aeg).“;

**11)** paragrahvi 3 lõike 1 punktides 23 ja 24 asendatakse sõna „erimenetluse“ sõnaga „erandi“;

**12)** paragrahv 7 sõnastatakse järgmiselt:

„**§ 7. Tasu maksmise kohustuse ülevõtmise erandi otsustamine**

(1) Sotsiaalkindlustusamet võib erandkorras isiku taotluse alusel omaosalust vähendada kuni viie protsendini, kuid mitte alla 7 euro, kui isiku majanduslik olukord ei võimalda omaosalust tasuda.

(2) Sotsiaalkindlustusamet võib erandkorras võtta uue abivahendi eest tasu maksmise kohustuse üle enne isikule hüvitatud sama ISO-koodiga abivahendi kasutusaja lõppu, kui abivahend on muutunud kasutajale ebasobivaks:

1) tervislikel põhjustel (näiteks kuulmise või nägemise halvenemine);

2) kasutajast mitteolenevatel põhjustel (näiteks kasvamine lapseeas või hävimine õnnetusjuhtumi tagajärjel).

(3) Sotsiaalkindlustusamet võib erandkorras võtta tasu maksmise kohustuse üle abivahendi eest, mille nimetus ei ole kantud abivahendite loetellu.

(4) Sotsiaalkindlustusamet võib erandkorras abivahendi kasutusaja jooksul abivahendile kehtestatud piirlimiiti suurendada, kui isikul on diagnoosist või funktsioonihäirest tulenev põhjendatud vajadus kasutada piirlimiidist suuremat kogust.

(5) Sotsiaalkindlustusamet võib erandkorras otsustada abivahendile kehtestatud piirhinna muutmise, kui sobiva funktsionaalsusega abivahendit ei ole võimalik piirhinnasiseselt leida.

(6) Sotsiaalkindlustusamet võib erandkorras otsustada abivahendile kehtestatud müügi- või üüritehingu nõude muutmise:

1) kui lühiajalise vajaduse tõttu ei ole otstarbekas abivahendit osta;

2) kui pikaajalise vajaduse tõttu ei ole majanduslikult otstarbekas abivahendit üürida;

3) isiku terviseseisundist tulenevatel põhjustel.

(7) Tasu maksmise kohustuse ülevõtmise erandi taotlemiseks lisab isik taotlusele:

1) abivahendite loetelus abivahendile kehtestatud piirhinna ühekordse tõstmise või loeteluvälise abivahendi taotlemiseks või kui abivahendile ei ole kehtestatud piirhinda, vähemalt kaks ühestel alustel võrreldavat hinnapakkumust (kui abivahendit pakub ainult üks teenuseosutaja, lisatakse vaid üks hinnapakkumus);

2) enne abivahendi kasutusaja lõppu sama ISO-koodi ja nimetusega abivahendi taotlemiseks selgitused ja põhjendused uue abivahendi vajaduse kohta;

3) abivahendi omaosaluse vähendamiseks selgitused ja põhjendused omaosaluse vähendamise vajaduse kohta;

4) paragrahvi 2 lõikes 2 nimetatud tõendi abivahendi vajaduse kohta;

5) loeteluvälise abivahendi taotlemiseks eriarsti, füsioterapeudi või tegevusterapeudi tõendi abivahendi vajaduse kohta.

(8) Sotsiaalkindlustusamet võtab tasu maksmise kohustuse üle ilma korduva abivahendi vajaduse tuvastamiseta määruse lisas nimetatud juhtudel.“;

**13)** paragrahv 71 tunnistatakse kehtetuks;

**14)** määruse lisa asendatakse käesoleva määruse lisaga.

**§ 2. Määruse jõustumine**

(1) Määrus jõustub 1. jaanuaril 2025. a.

(2) Määruse § 1 punktid 1, 3, 5–7, 10 ja 13 jõustuvad 1. septembril 2025. a.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)

Maarjo Mändmaa

kantsler

Lisa

Abivahendite loetelu